നാരായണീയം/ദശകം മുപ്പത്തിമൂന്ന്
<div class="prose">
<poem>

33.1
വൈവസ്വതാഖ്യമനുപുത്രനഭാഗജാത-
നാഭാഗനാമകനരേന്ദ്രസുതോƒംബരീഷുഃ
സപ്താർണവാവൃതമഹീദയിതോƒപി രേമേ
ത്വത്സംഗിഷു ത്വയി ച മഗ്നമനാസ്സദൈവ

33.2
ത്വത്പ്രീതയേസകലമേവ വിതന്വതോƒസ്യ
ഭക്ത്യൈവ ദേവ നചിരാദഭൃഥാഃ പ്രസാദം
യേനാസ്യ യാചനമൃതേƒപ്യഭിരക്ഷണാർത്ഥം
ചക്രം ഭവാൻപ്രവിതതാര സഹസ്രധാരം

33.3
സ ദ്വാദശീവ്രതമഥോ ഭവദർചനാർത്ഥം
വർഷം ദധൗ മധുവനേ യമുനോപകണ്ഠേ
പത്ന്യാ സമം സുമനസാ മഹതീം വിതന്വൻ
പൂജാം ദ്വിജേഷു വിസൃജൻപശുഷഷ്ടികോടിം

33.4
തത്രാഥ പാരണദിനേ ഭവദർചനാന്തേ
ദുർവാസസാƒസ്യ മുനിനാ ഭവനം പ്രപേദേ
ഭോക്തും വൃതശ്ച സ നൃപേണ പരാർതിശീലോ
മന്ദം ജഗാമ യമുനാം നിയമാന്വിധാസ്യൻ

33.5
രാജ്ഞാƒഥ പാരണമുഹ്ങ്ങ്ര്തസമാപ്തിഖേദാ-
ദ്വാരൈവ പാരണമകാരി ഭവത്പരേണ
പ്രാപ്തോ മുനിസ്തദഥ ദിവ്യദൃശാ വിജാനൻ
ക്ഷിപ്യൻ ക്രുധോദ്ധൃതജടോ വിതതാന കൃത്യാം

33.6
കൃത്യാം ച താമസിധരാം ഭുവനം ദഹന്തീ-
മഗ്രേƒഭിവീക്ഷ്യ നൃപതിർന പദാച്ചകമ്പേ
ത്വദ്ഭക്തബാധമഭിവീക്ഷ്യ സുദർശനം തേ
കൃത്യാനലം ശലഭയന്മുനിമന്വധാവീത്‌

33.7
ധാവന്നശേഷഭുവനേഷു ഭിയാ സ പശ്യൻ
വിശ്വത്ര ചക്രമപി തേ ഗതവാന്വിരിഞ്ചം
കഃ കാലചക്രമതിലംഘയതീത്യപാസ്തഃ
ശർവം യയൗ സ ച ഭവന്തമവന്ദതൈവ

33.8
ഭൂയോ ഭവന്നിലയമേത്യ മുനിം നമന്തം
പ്രോചേ ഭവാനഹമൃഷേ നനു ഭക്തദാസഃ
ജ്ഞാനം തപശ്ച വിനയാന്വിതമേവ മാന്യം
യാഹ്യംബരീഷപദമേവ ഭജേതി ഭൂമൻ

33.9
താവത്സമേത്യ മുനിനാ സ ഗൃഹീതപാദോ
രാജാƒപസൃത്യ ഭവദസ്ത്രമസാവനൗഷീത്‌
ചക്രേ ഗതേ മുനിരദാദഖിലാശിഷോƒസ്മൈ
ത്വദ്ഭക്തിമാഗസി കൃതേƒപി കൃപാം ച ശംസൻ

33.10
രാജാ പ്രതീക്ഷ്യ മുനിമേകസമാമനാശ്വാൻ
സംഭോജ്യ സാധു തമൃഷിം വിസൃജൻപ്രസന്നം
ഭുക്ത്വാ സ്വയം ത്വയി തതോƒപി ദൃഢം രതോƒഭൂത്‌
സായുജ്യമാപ ച സ മാം പവനേശ പായാഃ